Dôvodová  správa

Všeobecná časť:

          Návrh zákona, ktorým sa mení a dopĺňa zákon Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva vypracovalo Ministerstvo spravodlivosti Slovenskej republiky na základe požiadavky na stransparentnenie činnosti Slovenského národného strediska pre ľudské práva, vymedzenie právneho rámca na ustanovenie jeho orgánov a určenie ich kompetencií a na základe uznesenia vlády SR č. 431/2001 zo 16. 5. 2001 prijatého k prerokúvanej správe o priebehu obhajoby Východiskovej správy SR k Dohovoru o právach dieťaťa a záveroch Výboru pre práva dieťaťa (materiál č. 930/2001- III/11 k č. 2440).

          Slovenské národné stredisko pre ľudské práva bolo zriadené ako národný inštitút zaoberajúci sa otázkami ľudských práv. Počas prvých dvoch rokov svojej činnosti bolo krytie funkčných, prevádzkových a programových výdavkov spojených s podporou a ochranou ľudských práv  na Slovensku realizované  z Dobrovoľného fondu Organizácie spojených národov na základe príspevku vlády Holandska. Dialo sa tak podľa dohody medzi vládou Slovenskej republiky   a Organizáciou  spojených národov o zriadení Slovenského národného strediska pre ľudské práva podpísanou  9. 3. 1994. Podľa tejto dohody sa Slovenská republika zaviazala po uplynutí obdobia poskytovania príspevku z  Dobrovoľného fondu Organizácie spojených národov financovať Slovenské národné stredisko pre ľudské práva tak, aby mohlo pokračovať vo svojej činnosti naďalej, najmenej na úrovni dosiahnutej počas obdobia spomínaného príspevku.

          V súčasnosti je  činnosť strediska uhrádzaná zo štátneho rozpočtu Slovenskej republiky  prostredníctvom kapitoly Ministerstva spravodlivosti Slovenskej republiky.

          Predložený návrh zákona si nevyžiada zvýšené nároky na štátny rozpočet ani nárast zamestnancov strediska. Novela zákona nepodlieha prerokúvaniu v Rade hospodárskej a sociálnej dohody Slovenskej republiky. Návrh zákona je v súlade s Ústavou slovenskej republiky  a s medzinárodnými zmluvami, ktorými je Slovenská republika viazaná.

O s o b i t n á  č a s ť:

K bodu 1 (§ 1 ods. 2):

          Návrhom ustanovenia v odseku 2 sa upresňuje činnosť strediska pri plnení úloh strediska tým, že okrem doterajšej činnosti  by stredisko malo sledovať a hodnotiť ako sa na Slovensku  dodržiavajú ľudské práva vrátane práv dieťaťa.

K bodu 2  (§ 1 ods. 3):

          Ustanovenie § 1 sa dopĺňa odsekom 3, znenie ktorého odstraňuje najčastejšie kritizovaný nedostatok transparentnosti činnosti strediska a ustanovuje sa jedna z jeho hlavných úloh, pre ktoré bola dohoda o jeho zriadení  uzavretá medzi vládou SR a OSN. Navrhovaným zákonom sa mu preto ustanovuje povinnosť každoročne vypracúvať a uverejňovať správu o stave dodržiavania ľudských práv a slobôd v Slovenskej republike, vrátane práv dieťaťa.

K bodu 3 (§ 2 ods. 2):

          Nanovo sa upravuje financovanie strediska v súlade s Dohodou medzi vládou Slovenskej republiky a OSN o zriadení Slovenského národného strediska pre ľudské práva.

K bodu  4  (§ 3):

          Vypúšťa sa ustanovenie, podľa ktorého podrobnosti o spôsobe kreovania správnej rady, výkonného riaditeľa a ostatných orgánov strediska upravuje štatút Slovenského národného  strediska pre ľudské práva. Podľa predloženej novely zákona sú tieto náležitosti upravené priamo zákonom.

K bodu 5 (§ 3a, 3b a 3c):

          Zloženie správnej rady predložený návrh zákona upravuje tak, aby sa zabezpečili potrebné záruky nezávislosti strediska a pluralistická reprezentácia spoločenských síl angažujúcich sa v oblasti ochrany a  presadzovania ľudských práv,  vrátane práv detí. V záujme zabezpečenia funkčnosti novoustanovenej správnej rady Slovenského národného strediska pre ľudské práva sa limituje jej počet na deväť členov. Spôsob vymenúvania  členov správnej rady sa upravuje tak, aby sa stala orgánom dôsledne presadzujúcim ochranu ľudských práv a slobôd v Slovenskej republike. Funkčné obdobie členov správnej rady sa určuje na tri roky s možnosťou opakovaného vymenovania. Členstvo v správnej rade je dobrovoľné, neplatené a  nezastupiteľné. Zákon preto zakotvuje aj podmienku odvolania člena správnej rady, ktorý sa bez vážneho dôvodu trikrát nezúčastnil na jej zasadnutí.

          V štatúte Slovenského národného strediska pre ľudské práva, ktorý bude schvaľovať správna rada sa  podľa splnomocňovacieho ustanovenia zákona upravia podrobnosti o vymenúvaní a odvolávaní členov správnej rady a o voľbe a odvolávaní výkonného riaditeľa  Slovenského národného strediska pre ľudské práva a ďalších vnútorných otázkach  jeho fungovania. Podrobnosti o zvolávaní správnej rady upraví rokovací poriadok, ktorý schvaľuje správna rada.
        
 Zákon vymedzuje kompetencie a postavenie výkonného riaditeľa strediska a ustanovuje jeho zodpovednosť voči správnej rade. 

Funkčné obdobie členov správnej rady, ktorá bola zriadená pred činnosťou navrhovanej novely sa ukončí vymenovaním členov novej správnej rady podľa tohto zákona. Prvé zasadnutie správnej rady vymenovanej podľa tohto zákona zvolá minister spravodlivosti bezodkladne po jej vymenovaní. 
 
          Funkčné obdobie výkonného riaditeľa zvoleného podľa platného zákona sa skončí voľbou nového riaditeľa správnou radou do 30 dní od jej zriadenia.

K čl. II:

           Navrhuje sa účinnosť zákona s predpokladanou dĺžkou legislatívneho procesu a s potrebnou  legisvakanciou.

Dôvodová  správa

Všeobecná časť:

          Návrh zákona, ktorým sa mení a dopĺňa zákon Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva vypracovalo Ministerstvo spravodlivosti Slovenskej republiky na základe požiadavky na stransparentnenie činnosti Slovenského národného strediska pre ľudské práva, vymedzenie právneho rámca na ustanovenie jeho orgánov a určenie ich kompetencií a na základe uznesenia vlády SR č. 431/2001 zo 16. 5. 2001 prijatého k prerokúvanej správe o priebehu obhajoby Východiskovej správy SR k Dohovoru o právach dieťaťa a záveroch Výboru pre práva dieťaťa (materiál č. 930/2001- III/11 k č. 2440).

          Slovenské národné stredisko pre ľudské práva bolo zriadené ako národný inštitút zaoberajúci sa otázkami ľudských práv. Počas prvých dvoch rokov svojej činnosti bolo krytie funkčných, prevádzkových a programových výdavkov spojených s podporou a ochranou ľudských práv  na Slovensku realizované  z Dobrovoľného fondu Organizácie spojených národov na základe príspevku vlády Holandska. Dialo sa tak podľa dohody medzi vládou Slovenskej republiky   a Organizáciou  spojených národov o zriadení Slovenského národného strediska pre ľudské práva podpísanou  9. 3. 1994. Podľa tejto dohody sa Slovenská republika zaviazala po uplynutí obdobia poskytovania príspevku z  Dobrovoľného fondu Organizácie spojených národov financovať Slovenské národné stredisko pre ľudské práva tak, aby mohlo pokračovať vo svojej činnosti naďalej, najmenej na úrovni dosiahnutej počas obdobia spomínaného príspevku.

          V súčasnosti je  činnosť strediska uhrádzaná zo štátneho rozpočtu Slovenskej republiky  prostredníctvom kapitoly Ministerstva spravodlivosti Slovenskej republiky.

          Predložený návrh zákona si nevyžiada zvýšené nároky na štátny rozpočet ani nárast zamestnancov strediska. Novela zákona nepodlieha prerokúvaniu v Rade hospodárskej a sociálnej dohody Slovenskej republiky. Návrh zákona je v súlade s Ústavou slovenskej republiky  a s medzinárodnými zmluvami, ktorými je Slovenská republika viazaná.

O s o b i t n á  č a s ť:

K bodu 1 (§ 1 ods. 2):

          Návrhom ustanovenia v odseku 2 sa upresňuje činnosť strediska pri plnení úloh strediska tým, že okrem doterajšej činnosti  by stredisko malo sledovať a hodnotiť ako sa na Slovensku  dodržiavajú ľudské práva vrátane práv dieťaťa.

K bodu 2  (§ 1 ods. 3):

          Ustanovenie § 1 sa dopĺňa odsekom 3, znenie ktorého odstraňuje najčastejšie kritizovaný nedostatok transparentnosti činnosti strediska a ustanovuje sa jedna z jeho hlavných úloh, pre ktoré bola dohoda o jeho zriadení  uzavretá medzi vládou SR a OSN. Navrhovaným zákonom sa mu preto ustanovuje povinnosť každoročne vypracúvať a uverejňovať správu o stave dodržiavania ľudských práv a slobôd v Slovenskej republike, vrátane práv dieťaťa.

K bodu 3 (§ 2 ods. 2):

          Nanovo sa upravuje financovanie strediska v súlade s Dohodou medzi vládou Slovenskej republiky a OSN o zriadení Slovenského národného strediska pre ľudské práva.

K bodu  4  (§ 3):

          Vypúšťa sa ustanovenie, podľa ktorého podrobnosti o spôsobe kreovania správnej rady, výkonného riaditeľa a ostatných orgánov strediska upravuje štatút Slovenského národného  strediska pre ľudské práva. Podľa predloženej novely zákona sú tieto náležitosti upravené priamo zákonom.

K bodu 5 (§ 3a, 3b a 3c):

          Zloženie správnej rady predložený návrh zákona upravuje tak, aby sa zabezpečili potrebné záruky nezávislosti strediska a pluralistická reprezentácia spoločenských síl angažujúcich sa v oblasti ochrany a  presadzovania ľudských práv,  vrátane práv detí. V záujme zabezpečenia funkčnosti novoustanovenej správnej rady Slovenského národného strediska pre ľudské práva sa limituje jej počet na deväť členov. Spôsob vymenúvania  členov správnej rady sa upravuje tak, aby sa stala orgánom dôsledne presadzujúcim ochranu ľudských práv a slobôd v Slovenskej republike. Funkčné obdobie členov správnej rady sa určuje na tri roky s možnosťou opakovaného vymenovania. Členstvo v správnej rade je dobrovoľné, neplatené a  nezastupiteľné. Zákon preto zakotvuje aj podmienku odvolania člena správnej rady, ktorý sa bez vážneho dôvodu trikrát nezúčastnil na jej zasadnutí.

          V štatúte Slovenského národného strediska pre ľudské práva, ktorý bude schvaľovať správna rada sa  podľa splnomocňovacieho ustanovenia zákona upravia podrobnosti o vymenúvaní a odvolávaní členov správnej rady a o voľbe a odvolávaní výkonného riaditeľa  Slovenského národného strediska pre ľudské práva a ďalších vnútorných otázkach  jeho fungovania. Podrobnosti o zvolávaní správnej rady upraví rokovací poriadok, ktorý schvaľuje správna rada.
        
 Zákon vymedzuje kompetencie a postavenie výkonného riaditeľa strediska a ustanovuje jeho zodpovednosť voči správnej rade. 

Funkčné obdobie členov správnej rady, ktorá bola zriadená pred činnosťou navrhovanej novely sa ukončí vymenovaním členov novej správnej rady podľa tohto zákona. Prvé zasadnutie správnej rady vymenovanej podľa tohto zákona zvolá minister spravodlivosti bezodkladne po jej vymenovaní. 
 
          Funkčné obdobie výkonného riaditeľa zvoleného podľa platného zákona sa skončí voľbou nového riaditeľa správnou radou do 30 dní od jej zriadenia.

K čl. II:

           Navrhuje sa účinnosť zákona s predpokladanou dĺžkou legislatívneho procesu a s potrebnou  legisvakanciou.